open-index/open-wikipedia-markdown huggingface dataset:
Παγκόσμιο πρωτάθλημα Φόρμουλα 1 (1970)

Το **Παγκόσμιο πρωτάθλημα της Φόρμουλα 1 του 1970** ήταν το 21ο που διοργάνωσε η FIA. Ο 1ος αγώνας έγινε στις 7 Μαρτίου στη Νότια Αφρική κι ο 13ος και τελευταίος στις 25 Οκτωβρίου στο Μεξικό. 

Πρωταθλητής αναδείχθηκε ο Αυστριακός Γιόχεν Ριντ με Lotus. Να σημειωθεί πως ο Ριντ ήταν ο μοναδικός απ' όλους τους μέχρι σήμερα Παγκόσμιους Πρωταθλητές της Φόρμουλα 1 ο οποίος δεν πανηγύρισε ποτέ τον τίτλο τον οποίο κέρδισε επειδή αυτός του απονεμήθηκε μετά το θάνατό του. Επίσης το Μεξικανικό Γκραν Πρι του Πρωταθλήματος εκείνου ήταν και το τελευταίο. Να σημειωθεί πως το Μεξικανικό Γκραν Πρι αρχικά είχε συμπεριληφθεί κανονικά στο καλεντάρι της επόμενης σεζόν όμως το θανατηφόρο ατύχημα στο οποίο ενεπλάκη ο Μεξικανός οδηγός Πέντρο Ροντρίγκεζ στις 11 Ιουλίου του **1970** έκανε τη FIA να αφαιρέσει το Γκραν Πρι αυτό απ' το καλεντάρι της και να μην το συμπεριλάβει ξανά πριν από το έτος 1986.

## Παραπομπές


## Εξωτερικοί σύνδεσμοι

1970
Κατηγορία:Μηχανοκίνητος αθλητισμός το 1970
Ζιλ ντε Κερμαντέκ

Ο ** Ζιλ ντε Κερμαντέκ** (*[[γαλλικά]]: Gil Marc De Kermadec*) (Παρίσι 1 Ιανουαρίου 1922 - 27 Μαΐου 2011) ήταν Γάλλος πρωταθλητής της αντισφαίρισης. Ανήκε στον Γαλλικό σύλλογο "Τένις κλαμπ ντε Παρί".

Μετά το τέλος της καριέρας του χρημάτισε τεχνικός σύμβουλος της Γαλλικής ομοσπονδίας αντισφαίρισης από το 1963 έως το 1976. Έγινε διαιτητής αντισφαίρισης αναγνωρισμένος από την Παγκόσμια ομοσπονδία για να σφυρίζει αγώνες των τουρνουά Γκραν σλαν. Είχε αγωνιστεί με την εθνική Γαλλίας σε συνάντηση με τη Γερμανία το 1954. Το 2000 τιμήθηκε από την παγκόσμια ομοσπονδία αντισφαίρισης με το βραβείο "Golden Achievement Award ".

Είχε συμμετάσχει σε πολλά ανά τον κόσμο τουρνουά, στο Ρολάν Γκαρός και το Βελγικό πρωτάθλημα. Ήταν πρώτος στα τουρνουά :του Κογκάνκ το 1951 στο απλό, στο διεθνές πρωτάθλημα του Λιβάνου το 1952 στο απλό.

Δεύτερος ήταν στα τουρνουά : του Σααρμπρίγκεν το 1950 στο απλό, του Λε Μαν το 1950 στο απλό, του Στρασβούργου το 1950 στο απλό, του Σαίντ Ετιέν του 1954 στο απλό, στο διεθνές πρωτάθλημα του Λιβάνου το 1952 στο διπλό μεκτό με συμπαίκτρια τη Νίνα Φαράχ, στο Πρωτάθλημα αντισφαίρισης Ανατολικής Μεσογείου το 1952 και στο διπλό αντρών με συμπαίκτη τον Βουαντίσουαβ Σκονέτσκι, του Κογκάνκ το 1955 στο απλό.

## Παραπομπές


Κατηγορία:Γάλλοι αθλητές της αντισφαίρισης
Κατηγορία:Γάλλοι προπονητές της αντισφαίρισης
Κατηγορία:Διαιτητές αντισφαίρισης
Βτοράγια Πιατιλέτκα (Καζακστάν)

Το **Βτοράγια Πιατιλέτκα** είναι χωριό στην Περιφέρεια Αλμάτι του Καζακστάν. Βρίσκεται στο νοτιοανατολικό μέρος της χώρας.

## Παραπομπές


Κατηγορία:Γεωγραφία του Καζακστάν
Παγκόσμιο πρωτάθλημα Φόρμουλα 1 (1973)

Το **Παγκόσμιο πρωτάθλημα της Φόρμουλα 1 του 1973** ήταν το 24ο που διοργάνωσε η FIA. Περιλάμβανε 15 αγώνες. Ο 1ος έγινε στις 
28 Ιανουαρίου στην Αργεντινή κι ο 15ος και τελευταίος στις 7 Οκτωβρίου στις ΗΠΑ. Παγκόσμιος Πρωταθλητής αναδείχθηκε ο Βρετανός Τζάκι Στιούαρτ.

## Παραπομπές


## Εξωτερικοί σύνδεσμοι
* 

1973
Κατηγορία:Μηχανοκίνητος αθλητισμός το 1973
Παγκόσμιο πρωτάθλημα Φόρμουλα 1 (1979)

Το **Παγκόσμιο πρωτάθλημα της Φόρμουλα 1 του 1979** ήταν το 30ό που διοργάνωσε η FIA. Ο 1ος απ' τους 15 αγώνες τους οποίους περιλάμβανε έγινε στις 21 Ιανουαρίου στην Αργεντινή κι ο ½5ος και τελευταίος στις 7 Οκτωβρίου στις ΗΠΑ. Ανάμεσα στα Γκραν Πρι Μονακό και Γαλλίας επρόκειτο να μπει το Γκραν Πρι Σουηδίας το οποίο επρόκειτο να διεξαχθεί στις 9 Ιουνίου. Επειδή όμως τον προηγούμενο χρόνο (1978) σκοτώθηκαν 2 οδηγοί απ' τη χώρα εκείνη, συγκεκριμένα ο Ρόνι Πίτερσον κι ο Γκούναρ Νίλσον, οι Σουηδοί έχασαν τον ενθουσιασμό τους για το σπορ κι αυτό είχε ως 
αποτέλεσμα πως δεν υπήρχαν χρήματα για τη διεξαγωγή του αγώνα οπότε αναγκαστικά ο αγώνας αυτός βγήκε οριστικά απ' το καλεντάρι του Πρωταθλήματος. Πρωταθλητής αναδείχθηκε ο Νοτιοαφρικανός Τζόντι Σέκτερ κι ήταν η 1η φορά που ένας οδηγός από τη συγκεκριμένη χώρα κατέκτησε το Παγκόσμιο Πρωτάθλημα των Οδηγών.

## Παραπομπές


## Εξωτερικοί σύνδεσμοι
* 

1979
Κατηγορία:Μηχανοκίνητος αθλητισμός το 1979
Παγκόσμιο πρωτάθλημα Φόρμουλα 1 (1977)

Το **Παγκόσμιο πρωτάθλημα της Φόρμουλα 1 του 1977** ήταν το 28ο που διοργάνωσε η FIA. Ξεκίνησε στις 9 Ιανουαρίου στην Αργεντινή κι ολοκληρώθηκε στις 23 Οκτωβρίου στην Ιαπωνία μετά απο 17 αγώνες. Εκείνο το Πρωτάθλημα σημαδεύτηκε απ' το αεροπορικό διστύχημα το οποίο έγινε την Παρασκευή 18 Μαρτίου όπου έχασε τη ζωή του ο Βραζιλιάνος οδηγός Κάρλος Πάσε και απ' το ατύχημα το οποίο είχε ο Βρετανός οδηγός Τομ Πράις στο Γκραν Πρι της Νότιας Αφρικής στις 5 Μαρτίου ο οποίος επίσης έχασε τη ζωή του. Πρωταθλητής αναδείχθηκε για 2η φορά στην καριέρα του ο Αυστριακός Νίκι Λάουντα. Ο Λάουντα αναδείχθηκε Παγκόσμιος Πρωταθλητής συνολικά 3 φορές. Η 1η φορά ήταν το 1975, η 2η τη χρονιά εκείνη κι η 3η το 1984.

## Παραπομπές


## Εξωτερικοί σύνδεσμοι
* 

1977
Κατηγορία:Μηχανοκίνητος αθλητισμός το 1977
Αντώνιος Μούσας

Ο **Αντώνιος Μούσας** ήταν Έλληνας ιατρός και βοτανολόγος, ο οποίος έδρασε στα τέλη του 1ου αι. π.Χ. Σύμφωνα με τον Πλίνιο ήταν αδερφός του ιατρού του βασιλιά Ιόβα Ευφορβίου και μαθητής του Ασκληπιάδη. Θεράπευσε με ψυχρά λουτρά και πόση ψυχρών φαρμάκων τον αυτοκράτορα Αύγουστο ο οποίος ήταν βαριά ασθενής και χωρίς καμία ελπίδα σωτηρίας. Κατά τον Γαληνό έγραψε πολλά έργα τα οποία, όμως, έχουν χαθεί. Σώζονται λιγοστά αποσπάσματα κυρίως μέσω της Γαληνικής συλλογής ένα εκ των οποίων αναφέρεται σε μια φαρμακευτική συνταγή για τις άφθες της στοματικής κοιλότητας.

## Παραπομπές


Κατηγορία:Αρχαίοι Έλληνες ιατροί
Κωνσταντίνος Τζούμας

Ο **Κωνσταντίνος Τζούμας** (Πειραιάς, 30 Αυγούστου 1944 – Αθήνα, 25 Ιουνίου 2022) ήταν Έλληνας ηθοποιός, ραδιοφωνικός παραγωγός και συγγραφέας.

## Βιογραφία
Γεννήθηκε στον Πειραιά και μεγάλωσε στο Πασαλιμάνι και στην Αθήνα. Σπούδασε υποκριτική στην Αθήνα και χορό στη Νέα Υόρκη.

Στον κινηματογράφο εμφανίστηκε στις ταινίες: *[[Γλυκιά συμμορία]]*, *[[Τα κουρέλια τραγουδάνε ακόμα]]*, *[[Ελευθέριος Βενιζέλος 1910 - 1927]]*, *[[Ακροπόλ (ταινία)|Ακροπόλ]]*, *Οι Απέναντι*, *Τα βαποράκια a.k.a. Άλλος για τον... Κορυδαλλό!*, *[[Ρεμπέτικο (ταινία)|Ρεμπέτικο]]*, *[[Χάππυ νταίη]]* και *[[Ο δράκουλας των Εξαρχείων]]*. Στο θέατρο έχει πρωταγωνιστήσει σε έργα όπως *[[Περιμένοντας τον Γκοντό]]*, *Ο φίλος μου ο Λευτεράκης, «Εγώ δεν...»* και *Κ.Π. Καβάφης Αυτοβιογραφούμενος*. Στην τηλεόραση είχε κάνει guest εμφανίσεις στις σειρές: *[[Οι Απαράδεκτοι]]*, *[[Οι Τρεις Χάριτες]]*, *[[Οι Μεν και οι Δεν]]* και *[[Δύο Ξένοι]]*.

Τα τελευταία χρόνια, ήταν ραδιοφωνικός παραγωγός σε καθημερινή εκπομπή με τον τίτλο Café Society στον σταθμό «Εν Λευκώ».

Εξέδωσε τρία αυτοβιογραφικά βιβλία με τους τίτλους *Ως εκ θαύματος (2008),* *Complete Unknown* (2009) και *Πανωλεθρίαμβος* (2010).

Απεβίωσε στις 25 Ιουνίου 2022 σε ηλικία 77 ετών.

## Διακρίσεις
Το 1976, ο Τζούμας τιμήθηκε στο 17ο Φεστιβάλ Κινηματογράφου Θεσσαλονίκης με ειδική μνεία για την ερμηνεία του στην ταινία *Χάππυ ντέι* του Παντελή Βούλγαρη. ******

## Φιλμογραφία

## Βιντεοταινίες

## Παραπομπές


## Εξωτερικοί σύνδεσμοι
* Σελίδα στην IMDb
* Συγγραφικό έργο
* Ραδιοφωνικές εκπομπές του Κωνσταντίνου Τζούμα

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ραδιοφωνικοί παραγωγοί
Κατηγορία:Έλληνες συγγραφείς του 21ου αιώνα
Παγκόσμιο πρωτάθλημα Φόρμουλα 1 (1994)

Το **Παγκόσμιο πρωτάθλημα της Φόρμουλα 1 του 1994** ήταν το 45ο που διοργάνωσε η FIA. και περιλάμβανε συνολικά 16 αγώνες. Ο 1ος έγινε στις 27 Μαρτίου στη Βραζιλία κι ο τελευταίος στις 13 Νοεμβρίου στην Αυστραλία. Το Γκραν Πρι του Σαν Μαρίνο εκείνου του Πρωταθλήματος σημαδεύτηκε από 3 ατυχήματα των οποίων έπεσαν θύματα οι οδηγοί Ρούμπενς Μπαρικέλο, Ρόλαντ Ράτζενμπεργκερ και Άιρτον Σένα. Το ατύχημα του 1ου σημειώθηκε στις ελεύθερες δοκιμές της Παρασκευής 29 Απριλίου, του 2ου το Σάββατο 30 Απριλίου στις επίσημες δοκιμές κατάταξης των οδηγών και του 3ου την Κυριακή 1 Μαΐου στον αγώνα. Ο Μπαρικέλο σώθηκε ενώ οι υπόλοιποι 2 σκοτώθηκαν. Τη χρονιά εκείνη ο Γερμανός Μίχαελ Σουμάχερ ο οποίος οδηγούσε για λογαριασμό της Benetton Ford αναδείχθηκε για 1η φορά στην καριέρα του Παγκόσμιος Πρωταθλητής.

## Παραπομπές


## Εξωτερικοί σύνδεσμοι
* 

1994
Κατηγορία:Μηχανοκίνητος αθλητισμός το 1994
1,3,5-κυκλοεπτατριένιο

100px|μικρογραφία|Κατιόν τροπυλίου.
Το **(1,3,5-)κυκλοεπτατριένιο** [ αγγλικά: *(1,3,5-)cycloheptatriene*] είναι οργανική χημική ένωση, που περιέχει άνθρακα και υδρογόνο, με μοριακό τύπο **[[C7H8|C<sub>7</sub>H<sub>8</sub>]]**. Το χημικά καθαρό κυκλοεπτατριένιο, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι άχρωμο υγρό. Παρουσιάζει συνεχιζόμενο θεωρητικό ενδιαφέρον για την οργανική χημεία, αλλά και πρακτικά αποτελεί συναρμοτή για την οργανομεταλλική χημεία και δομική μονάδα για την οργανική σύνθεση. Το κυκλοεπτατριένιο είναι μη αρωματικός υδρογονάνθρακας, όπως φαίνεται από την ύπαρξη της μη ομοεπίπεδης μεθανοδιυλομάδας (-CH2-), παρόλο που τα υπόλοιπα άτομα στο μόριό του είναι ομοεπίπεδα. Ωστόσο το κατιόν τροπυλίου, που προκύπτει από το κυκλοεπτατριένιο με την αποβολή ενός ηλεκτρονίου από το #7 άτομο άνθρακα, είναι αρωματικό υδροκαρβοκατιόν.

## Παραγωγή
Ο Άλμπερτ Λάντενμπουργκ (*Albert Ladenburg*) παρήγαγε πρώτος κυκλοεπτατριένιο το 1881 με αποσύνθεση τροπίνης. Η δομή του κυκλοεπτατριένιου τελικά αποδείχθηκε με τη σύνθεση της ένωσης το 1901 από τον Ρίτσαρντ Βιλλστάττερ (*Richard Willstätter*). Αυτή η σύνθεση άρχησε από τον κυκλοεπτανόνη, δημιουργώντας έτσι τον επταμελή δακτύλιο που αποτελεί δομικό στοιχείο του κυκλοεπτατριένιου.

Ακόμη, το κυκλοεπτατριένιο μπορεί να παραχθεί στο εργαστήριο με φωτοχημική αντίδραση μεταξύ βενζολίου (PhH) και διαζωμεθανίου (CH2N2).

## Πηγές πληροφόρισης

* Ν. Αλεξάνδρου, *Γενική Οργανική Χημεία*, ΘΕΣΣΑΛΟΝΙΚΗ 1985: Σελ.126, 6.1.
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση Θεσσαλονίκη 1991

## Αναφορές


Κατηγορία:Αλεικυκλικοί υδρογονάνθρακες
Κατηγορία:C7
Κατηγορία:Αλκαδιένια
Σταν Ρόουλι

Ο **Σταν Ρόουλι** (11 Σεπτεμβρίου 1876 - 1 Απριλίου 1924) συμμετείχε στην Ολυμπιάδα του Παρισιού το 1900, εκεί όπου κέρδισε 3 χάλκινα μετάλλια.

Οι γονείς του πέθαναν το 1884, κι έτσι αυτός κι ο αδελφός του έζησαν με μια θεία στο Κρόιντον.

Ο Ρόουλι κέρδισε μετάλλια στο τρέξιμο στο σχολείο του και άρχισε τη σταδιοδρομία του με το Άσφιλντ Χάρριερς τον Απρίλιο του 1895, που αργότερα εντάχθηκε στο Σίδνεϊ Χάρριερς. Στα πρωταθλήματα της αποικίας τον Οκτώβριο ήταν 2ος στον αγώνα 100 γιαρντς, αλλά τον επόμενο χρόνο τον κέρδισε. Στο Αυστραλιανό πρωτάθλημα 1897 στο Σίδνεϊ κέρδισε τα 100 και τα 220 γιαρντς. Τον Μάρτιο του 1898 σε μια διακολληματική συνάντηση στην Ώκλαντ της Νέας Ζηλανδίας κέρδισε τα 100 και τα 250 γιάρντς σε 27.4 δευτερόλεπτα, και στο Σίδνεϊ τον Οκτώβριο έδωσε ένα Αυστραλασιακό ρεκόρ 12 δευτερολέπτων για 120 γιαρντς. Στο Μπρίσμπεϊν τον Νοέμβριο του 1899 ξανακέρδισε το Αυστραλασιακό ρεκόρ των 100 (που ισοδυναμεί με Αυστραλιακό ρεκόρ 9.9 δευτερόλεπτα) και των 220 γιαρντς (σε Αυστραλασιακό ρεκόρ των 22.2 δευτερολέπτων).

Η Ερασιτεχνική Αθλητική Ένωση της Αυστραλασίας αποφάσισε να μη στείλει ομάδα στους Θερινούς Ολυμπιακούς Αγώνες 1900, αλλά μια επιτροπή με επικεφαλής τον Ρίτσαρντ Κουμπς. Έτσι, έθεσε 100 λίρες (₤) επιτρέποντας τον Ρόουλι να συμμετέχει ιδιωτικά. Λαμβάνοντας πέντε μήνες άδεια από την εργασία, τον Ιούνιο έφτασε στο Λονδίνο, όπου στοn τελικό των 100 γιαρντς στο πρωτάθλημα ερασιτεχνικών αθλητικών σωματείων χτυπήθηκε από τους Αμερικανούς, επίσης στο δρόμο για το Παρίσι.

Τα χρήματα ήταν πολλά, αλλά η Αγγλική Ένωση πλήρωσε τα έξοδα του Ρόουλι στο Παρίσι, όπου στις 14 και 15 Ιουλίου βγήκε τρίτος στα αγωνίσματα των 60, 100 και 200 μέτρων και ήταν και στην νικητήρια Βρετανική ομάδα στα 5000 μέτρα. Τα μετάλλια δεν παρουσιάστηκαν: Ο Ρόουλι κέρδισε ένα ρολόι μεταφοράς, ένα γυναικείο πορτοφόλι και ένα αργυροειδές μαχαίρι από χαρτί.

Επιστρέφοντας στο Σίδνεϊ από το Λονδίνο στις 16 Οκτωβρίου, αποχώρησε από το σπριντ. Στις 12 Οκτωβρίου του 1903 στο Άσφιλντ παντρεύτηκε την Μπέσι Σκοτ με Αγγλικανικές τελετές. Την 1η Απριλίου 1924 απεβίωσε από χρόνια νεφρίτιδα στο σπίτι του στο Μάνλι.

## Παραπομπές


Κατηγορία:Αυστραλοί αθλητές του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1900
Λουίς Νέτο

Ο **Λουίς Κάρλος Νόβο Νέτο** (πορτογαλικά: **Luís Carlos Novo Neto**, , γεννημένος στις 26 Μαΐου 1988) είναι Πορτογάλος πρώην επαγγελματίας ποδοσφαιριστής που αγωνιζόταν ως κεντρικός αμυντικός.

## Καριέρα σε συλλόγους

Γεννημένος στην Πόβοα ντε Βαρζίμ, αγωνιζόταν από την ηλικία των 10 ετών στη Βαρζίμ ΣΚ. Αγωνίστηκε ως αναπληρωματικός παίκτης για τέσσερις χρονιές (από τις πέντε) και πραγματοποίησε το ντεμπούτο του στις 10 Φεβρουαρίου 2017 στον αγώνα με τη Μπενφίκα (2:1) - για δύο λεπτά - στα πλαίσια του Κυπέλλου Πορτογαλίας.

Τον Ιούλιο του 2011, ο Νέτος υπέγραψε συμβόλαιο με την πορτογαλική ΚΝ Νασιονάλ ως ελεύθερος ποδοσφαιριστής. Κατά τη διάρκεια των συμμετοχών του με τη φανέλα της Νασιονάλ προσέλκυσε το ενδιαφέρον της Πόρτο και της Άρσεναλ, ωστόσο, μετεγράφη στην ιταλική ΣΣ Ρόμπουρ Σιένα για 1.7 εκατομμύρια ευρώ.

Ο Νέτο ήταν μέλος της αρχικής ενδεκάδας της Σιένα στο πρώτο μισό της χρονιάς και πέτυχε τέρμα στον αγώνα με την Ρόμα (1:3). Στις 1 Φεβρουαρίου 2013, ωστόσο, μετεγράφη στη Ζενίτ Αγίας Πετρούπολης. Στις 19 Μαΐου πέτυχε τέρμα στον αγώνα με την Βόλγκα Νίζνι Νόβγκοροντ (3:1).

## Εθνική Πορτογαλίας

Ο Νέτο αγωνίστηκε για την Εθνική Πορτογαλίας κάτω των 21 στο 2009 Lusophony Games. Αγωνίστηκε σ' όλους τους αγώνες της διοργάνωσης (4) και έλαβε τ' αργυρό μετάλλιο.

Στις 4 Οκτωβρίου 2012, ο Νέτο έλαβε κλήση στην Εθνική Πορτογαλίας για τα προκριματικά του Παγκοσμίου Κυπέλλου Ποδοσφαίρου 2014, στους αγώνες με την Εθνική Ρωσίας και την Εθνική Βορείου Ιρλανδίας. Πραγματοποίησε το ντεμπούτο του στις 6 Φεβρουαρίου 2015, ωστόσο, στον φιλικό αγώνα με την Εθνική Εκουαδόρ που έληξε με ήττα (2:3).

Στις 19 Μαΐου 2014 συμπεριλήφθη στον τελικό κατάλογο των 23 ποδοσφαιριστών της Εθνικής Πορτογαλίας για το Παγκόσμιο Κύπελλο Ποδοσφαίρου στη Βραζιλία, ωστόσο, δεν αγωνίστηκε.

## Στατιστικά

## Διακρίσεις

### Συλλογικές

;Ζενίτ Αγίας Πετρούπολης
*Πρωτάθλημα ποδοσφαίρου Ρωσίας: 2014-2015
*Κύπελλο ποδοσφαίρου Ρωσίας: 2015-2016
*Σούπερ Καπ Ρωσίας: 2015, 2016

### Ατομικές

*Αναδυόμενος Παίκτης της Χρονιάς στη Segunda Liga: 2010-2011

## Παραπομπές



## Εξωτερικοί σύνδεσμοι

* 
* 
* 
* 
* Portugal stats at Eu-Football

Κατηγορία:Πορτογάλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Βαρζίμ ΣΚ
Κατηγορία:Ποδοσφαιριστές ΚΝ Νασιονάλ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΑΚ Σιένα
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Κυπέλλου Συνομοσπονδιών FIFA 2017
Έντιθ Φάρκας

Η **Έντιθ Ελίζαμπεθ Φάρκας** (13 Οκτωβρίου 1921 – 3 Φεβρουαρίου 1993) ήταν εξερευνήτρια στην Ανταρκτική, ιδιαίτερα γνωστή ως η πρώτη γυναίκα Ουγγρικής εθνικότητας και το πρώτο μέλος της Μετεωρολογικής Υπηρεσίας της Νέας Ζηλάνδιας που πάτησε το πόδι της στην Ανταρκτική, το 1975. Επιπλέον, για τα επόμενα 30 χρόνια διεξήγαγε τις κορυφαίες διεθνώς έρευνες παρακολούθησης του όζοντος.

## Νεότητα και Εκπαίδευση
Η Έντιθ Φάρκας (Ουγγρικά: Έντιτ Γκούλαν Φάρκας) γεννήθηκε στις 13 Οκτωβρίου 1921 στο Σεντγκότχαρτ της Ουγγαρίας. Παρακολούθησε σχολεία πρωτοβάθμιας και δευτεροβάθμιας εκπαίδευσης στο Σεντγκότχαρτ, στο Γκιούρ και στη Βουδαπέστη. Το 1939, η Φάρκας εισήχθη στο πανεπιστήμιο, από όπου αποφοίτησε το 1944, με πτυχίο φυσικομαθηματικού, από το Καθολικό Πανεπιστήμιο Παζμανύ Πήτερ της Βουδαπέστης. Ως πρόσφυγας κατέφυγε το 1949 στη μακρινή Νέα Ζηλανδία, όπου ολοκλήρωσε το μεταπτυχιακό της στη Φυσική το 1952 στο Βικτωριανό Πανεπιστήμιο στο Ουέλλινγκτον.

## Καριέρα
Η Φάρκας ήταν μετεωρολόγος και ερευνήτρια του όζοντος. Ξεκίνησε την εργασία της ως μετεωρολόγος στον ερευνητικό τομέα της Μετεωρολογικής Υπηρεσίας της Νέας Ζηλανδίας το 1951, όπου συνέχισε το έργο της για 35 σχεδόν χρόνια.

Η Φάρκας επέβλεπε τα επίπεδα του όζοντος από τη δεκαετία του 1950 ως και τη συνταξιοδότησή της το 1986, όντας κορυφαία διεθνώς ερευνήτρια επί του θέματος. Τη δεκαετία του 1960 η εργασία της εστιάστηκε στη μελέτη του ατμοσφαιρικού όζοντος και της μέτρησης του συνολικού όζοντος, με τη χρήση του φασματοφωτόμετρου όζοντος του Ντόμπσον. Έγινε μέλος μιας μικρής διεθνούς ομάδας επιστημόνων που αφοσιώθηκαν στη μελέτη του ατμοσφαιρικού όζοντος, του οποίου το επιστημονικό ενδιαφέρον εκείνη την εποχή περιοριζόταν απλά ως βοηθητικού στοιχείου για μελέτες κυκλοφορίας της ατμόσφαιρας. Η συνεισφορά της στην ανακάλυψη της «Τρύπας του όζοντος» ήταν ουσιαστική, συμβάλλοντας έτσι για πάντα στην αλλαγή της οικολογικής συμπεριφοράς του κοινού σχετικά με την ατμοσφαιρική ρύπανση. Το ενδιαφέρον της για τις μετρήσεις του ατμοσφαιρικού όζοντος είχε ως φυσικό αποτέλεσμα την εφαρμογή της επιστημονικής της εξειδίκευσης στις μελέτες και μετρήσεις της ατμοσφαιρικής ρύπανσης και της ατμοσφαιρικής θολότητας.

Το βιβλίο «The Farkas Files» («Οι φάκελοι Φάρκας»), βασίζεται στα δύο ημερολόγια που έγγραψε κατά τη διάρκεια του Β΄ Παγκοσμίου Πολέμου.

## Θάνατος και Κληρονομιά
Η Φάρκας ήταν η πρώτη γυναίκα που έλαβε το βραβείο Χένρυ Χιλλ της Μετεωρολογικής Υπηρεσίας της Νέας Ζηλανδίας το 1986 μετά τη συνταξιοδότησή της. Το 1988 έλαβε ειδική αναγνώριση για την τριακονταετή συνεισφορά της στη μελέτη του όζοντος, στο συνέδριο όζοντος της Γερμανίας εκείνης της τετραετίας. Η Έντιθ δώρισε ορισμένα προσωπικά της αντικείμενα, σχετικά με τις μελέτες και την καριέρα της στο Μουσείο, συμπεριλαμβανομένων πετρωμάτων από την Ανταρκτική, φωτογραφιών, εκδόσεων και του πρωτοτύπου της νουβέλας της κατά την παραμονή της στην παγωμένη ήπειρο. Απεβίωσε στις 3 Φεβρουαρίου του 1993, στο Ουέλλινγκτον, μετά από πολυετή αντιμετώπιση καρκίνου των οστών.

## Παραπομπές

 

Κατηγορία:Ούγγροι επιστήμονες
Χούλιο Κάρο Μπαρόχα

Ο **Χούλιο Κάρο Μπαρόχα** (Julio Caro Baroja, Μαδρίτη, 1914 - Μπέρα δε Μπιδασόα, Ναβάρα, 1995) ήταν Ισπανός ανθρωπολόγος, γλωσσολόγος, ιστορικός και λαογράφος. Ανιψιός του συγγραφέα Πίο Μπαρόχα υπήρξε ένας από τους σημαντικότερους μελετητές των παραπάνω επιστημών κατά το δεύτερο μισό του 20ού αιώνα στην Ισπανία και μέλος της Βασιλικής Ισπανικής Ακαδημίας και της Βασιλικής Ακαδημίας της Ιστορίας.

## Βιογραφία και έργο
Έλαβε το διδακτορικό του δίπλωμα στην ιστορία από το Πανεπιστήμιο της Μαδρίτης αλλά εξαρχής απέρριψε την ακαδημαϊκή καριέρα. Οι δημοσιεύσεις του ενσωμάτωσαν τα ποικίλα ενδιαφέροντά του, από τις λαϊκές γιορτές και το καρναβάλι μέχρι τις αραβικές τεχνικές άρδευσης και τις εθνικές μειονότητες (Δυτική Σαχάρα, οι μουσουλμάνοι στο βασίλειο της Γρανάδας και οι Εβραίοι στη νεώτερη Ισπανία). Οι πολυάριθμες μελέτες του γύρω από τους Βάσκους υπήρξαν μια σημαντική συνεισφορά στη διαχρονική μελέτη της ευρύτερης Χώρας των Βάσκων, έχοντας ο ίδιος βασκική καταγωγή.

## Παραπομπές


## Εξωτερικοί σύνδεσμοι
* Ιστοσελίδα αφιερωμένη στον Χούλιο Κάρο Μπαρόχα

Κατηγορία:Ισπανοί φιλόλογοι
Κατηγορία:Ισπανοί γλωσσολόγοι
Κατηγορία:Ισπανοί εθνολόγοι
Κατηγορία:Ισπανοί ιστορικοί
Κατηγορία:Μέλη της Βασιλικής Ισπανικής Ακαδημίας
Επαρχία Ακμπουγκντάι

Η **επαρχία Ακμπουγκντάι** είναι επαρχία της περιφέρειας Αχάλ του Τουρκμενιστάν. Παλιότερα, ονομαζόταν ως επαρχία Γκέουερς.

## Παραπομπές


Ακμπουγκνται
Επαρχία Μπαχαρλί

Η **επαρχία Μπαχαρλί** είναι επαρχία στην περιφέρεια Αχάλ του Τουρκμενιστάν. Παλιότερα, ονομαζόταν ως επαρχία Μπέχερντεν.

## Παραπομπές


Μπαχαρλι
Επαρχία Σαράχς

Η **επαρχία Σαράχς** (Τουρκμενικά: *Sarahs etraby*) είναι επαρχία στην περιφέρεια Αχάλ του νότιου Τουρκμενιστάν. Η πρωτεύουσά της επαρχίας είναι το Σεράχς. 

## Παραπομπές


Σαραχς
Επαρχία Τετζέν

Η **επαρχία Τετζέν** είναι επαρχία στην περιφέρεια Αχάλ του νότιου Τουρκμενιστάν.Καλύπτει μια έκταση 12.000 τ.χλμ, με ένα εκτιμώμενο πληθυσμό 110.000 κατοίκων το 2006. Η κύρια πόλη είναι το Τετζέν, που βρίσκεται κοντά στην λίμνη Χανχοβούζ. Ο κύριος αυτοκινητόδρομος είναι ο Μ37. Ο Μπερντί Κερμπαμπάγιεφ γεννήθηκε στην επαρχία Τετζέν.

## Παραπομπές


Τετζεν
Αντόνι Μαρία Μπαδία ι Μαργαρίτ

Ο **Αντόνι Μαρία Μπαδία ι Μαργαρίτ** (, Βαρκελώνη, 1920 - 2014) ήταν Καταλανός φιλόλογος και γλωσσολόγος, μία από τις σημαντικότερες μορφές της καταλανικής φιλολογίας, γλωσσολογίας και των ρομανικών σπουδών του 20ού αιώνα.

## Βιογραφία και έργο
Σπούδασε στο πρώτο εξειδικευμένο καταλανικό θεσμό ανώτατης εκπαίδευσης, τις Καταλανικές Ανώτατες Σπουδές, και Ρομανική Φιλολογία στο Πανεπιστήμιο της Βαρκελώνης από όπου έλαβε το διδακτορικό του δίπλωμα το 1947. Έκτοτε εργάστηκε ως καθηγητής στα τμήματα Ισπανικής και Καταλανικής φιλολογίας, όντας πρύτανης του πανεπιστημίου μεταξύ 1978 και 1986. Συνεχίζοντας το έργο του Ραμόν Μενέντεθ Πιδάλ, επικεντρώθηκε στη μελέτη της ιστορικής γλωσσολογίας, της διαλεκτολογίας, της γλωσσικής γεωγραφίας και της ονομασιολογίας. Υπήρξε καθηγητής της νέας γενιάς φιλολόγων και ρομανιστών που αναδείχθηκε στην Καταλονία μετά τον εμφύλιο πόλεμο όπως ο Ζοάν Μπεν, ο Ζερμά Κολόν και η Μαρία Τερέζα Καβρέ, και σημαντική μορφή στην εισαγωγή της καταλανικής γλώσσας στο πανεπιστήμιο.

Στα πλαίσια της δραστηριότητάς του εργάστηκε ως επισκέπτης καθηγητής σε πολλά πανεπιστήμια της Γαλλίας, Γερμανίας και των Ηνωμένων Πολιτειών, λαμβάνοντας τον τίτλο του επίτιμου καθηγητή πολλάκις. Υπήρξε μέλος και πρόεδρος της Διεθνούς Ρομανιστικής Εταιρείας, του Ινστιτούτου Καταλανικών Μελετών και υπεύθυνος του τομέα γλωσσολογίας της Μεγάλης Καταλανικής Εγκυκλοπαίδειας. Έλαβε πολυάριθμα βραβεία μεταξύ των οποίων τον Σταυρό του Αγίου Γεωργίου από την Κυβέρνηση της Καταλονίας.

## Παραπομπές


## Εξωτερικοί σύνδεσμοι
* 

Κατηγορία:Καταλανοί φιλόλογοι
Κατηγορία:Καταλανοί γλωσσολόγοι
Κατηγορία:Καταλανοί επιστήμονες
Κατηγορία:Ισπανοί γλωσσολόγοι
Κατηγορία:Ισπανοί φιλόλογοι
Επαρχία Ετρέκ

Η **επαρχία Ετρέκ** είναι μια επαρχία (*εστράπ*) στην περιφέρεια Μπαλκάν του Τουρκμενιστάν. Έχει μια έκταση 13.850 τ.χλμ., και έναν εκτιμώμενο πληθυσμό 54.000 κατοίκων το 2000. Η πρωτεύουσα της επαρχίας είναι το Γκιζιλτερέκ. Παλαιότερα, ονομαζόταν ως επαρχία Γκιζιλτερέκ.

## Παραπομπές


Ετρεκ
Επαρχία Μαγκτιμγκούλι

Η **επαρχία Μαγκτιμγκούλι** (πρώην όνομα: **Επαρχία Γκαρρυγκάλα**) είναι μια επαρχία στην περιφέρεια Μπαλκάν του δυτικού Τουρκμενιστάν. Το διοικητικό κέντρο της επαρχίας είναι το Γκαρρυγκάλα.

## Παραπομπές


Μαγκτιμγκουλι
Επαρχία Σερντάρ

Η **επαρχία Σερντάρ** (πρώην όνομα: **Επαρχία Γκυζυλαρμπάτ**) είναι μια επαρχία στην περιφέρεια Μπαλκάν του Τουρκμενιστάν. Το διοικητικό κέντρο της επαρχίας είναι το Σερντάρ. Παλιότερα, η περιοχή του Σερντάρ ήταν η παλιά ιρανική επαρχία Φαράβα (Παράβ).

## Παραπομπές


Σερνταρ
Επαρχία Τουρκμένμπασι

Η **επαρχία Τουρκμένμπασι** είναι επαρχία της περιφέρειας Μπαλκάν του βορειοδυτικού Τουρκμενιστάν. Το διοικητικό κέντρο της επαρχίας είναι το Τουρκμένμπασι, μια από τις μεγαλύτερες πόλεις της χώρας.

## Παραπομπές


Τουρκμενμπασι
Κατάλογος πόλεων του Τουρκμενιστάν

Αυτός είναι ένας **κατάλογος των κύριων πόλεων και κωμοπόλεων του [[Τουρκμενιστάν]]**. 

## Κύριες πόλεις

Όλοι αριθμοί ισχύουν ως την εκτίμηση του 2010. Οι πρωτεύουσες των περιφερειών εμφανίζονται με έντονα γράμματα. 

## Άλλες πόλεις
* Μπεκιμπέντ
* Μποκουρντάκ
* Μπυγκνταϊλί
* Μπουρνταλύκ
* Τσαρσάννι
* Τσαγκύλ
* Τσεσμέ
* Νταργκανάτα
* Νταβαλί
* Ντερβέζε
* Ντζάτσεφ
* Εκέζε
* Εσενγκουλί
* Γκαρρυκάλα
* Γκυσγκί
* Γκυζυλετρέκ
* Τζάσγκα
* Καραμπογκαζκέλ
* Λεκκέρ
* Ογκρύντα
* Ρεπατέκ
* Σεράχς
* Σασενέμ
* Ταγκταμπαζάρ
* Ουτσάντζι
* Γιερμπέντ

## Σημειώσεις και παραπομπές


## Εξωτερικοί σύνδεσμοι

Κατηγορία:Κατάλογοι πόλεων
Κατηγορία:Πόλεις του Τουρκμενιστάν
Στέλλα της Σουηδίας

Η **Στέλλα της Σουηδίας** (σουηδικά: *Estelle av Sverige*, 23 Φεβρουαρίου 2012) είναι το μεγαλύτερο παιδί της Διαδόχου Πριγκίπισσας Βικτώρια της Σουηδίας και του Πρίγκιπα Δανιήλ, Δούκα του Βέστεργκετλαντ. Είναι το πρώτο εγγόνι του βασιλιά Καρόλου ΙΣΤ΄ Γουσταύου, και δεύτερη στη γραμμή διαδοχής του σουηδικού θρόνου, μετά τη μητέρα της.

## Γέννηση
Η Πριγκίπισσα Στέλλα γεννήθηκε στις 23 Φεβρουαρίου 2012 και τοπική ώρα 04:26 π.μ. στο Πανεπιστημιακό Νοσοκομείο Καρολίνσκα. Η γέννηση της έγινε δεκτή, με δύο χαιρετισμούς των 21 πυροβόλων όπλων, στο νησί Σκεπσχόλμεν, απέναντι από το Βασιλικό Παλάτι στην πρωτεύουσα της Στοκχόλμης. Τα ονόματά της και ο τίτλος της ανακοινώθηκαν στις 24 Φεβρουαρίου 2012 από τον παππού της, τον βασιλιά Κάρολο ΙΣΤ΄ Γουσταύο στη συνεδρίαση του υπουργικού συμβουλίου. 

Μετά τη συνεδρίαση του υπουργικού συμβουλίου, πραγματοποιήθηκε μια δοξολογία στο βασιλικό παρεκκλήσι του παλατιού. Πριν από την επίσημη ανακοίνωση του ονόματος και του τίτλου της, ένα λάθος είχε ως αποτέλεσμα στη βασιλική ιστοσελίδα να εμφανιστεί το ψευδές όνομα και τίτλος Ουλρίκα Μαριάννα Αννίκα Δαβίδ - Δούκισσα της Ούπλαντς Βάσμπι, που αργότερα αφαιρέθηκε. Το προσωπικό αποκάλυψε τελικά ότι ήταν ο έλεγχος του συστήματος.

Η Στέλλα βαφτίστηκε στις 22 Μαΐου 2012 στο Βασιλικό Παρεκκλήσι του Παλατιού της Στοκχόλμης στη Στοκχόλμη. Νονοί της ήταν ο μητρικός θείος της Κάρολος Φίλιππος (αδελφός της μητέρας της), η πατρική θεία της Άννα Βέστλινγκ Σόντερστρομ (αδελφή του πατέρα της), ο Γουλιέλμος-Αλέξανδρος, Διάδοχος Πρίγκιπας της Ολλανδίας, η Μαίρη, Διάδοχος Πριγκίπισσα της Δανίας (από την οποία πήρε το τέταρτο όνομα) και ο Χάακον, Διάδοχος Πρίγκιπας της Νορβηγίας.

## Τίτλοι
***23 Φεβρουαρίου 2012 - έως σήμερα**: *Η Βασιλική Υψηλότητα* Πριγκίπισσα Στέλλα της Σουηδίας, Δούκισσα του Έστεργκετλαντ

### Τιμητικές διακρίσεις
**Σουηδικές**
* Μέλος του Βασιλικού Τάγματος του Σεραφείμ (23 Φεβρουαρίου 2012, παρουσιάστηκε στις 22 Μαΐου 2012)
* Αναμνηστικό Μετάλλιο του Ρουμπίνιου Ιωβηλαίου της Αυτού Μεγαλειότητας Ο Βασιλιάς (15 Σεπτεμβρίου 2013)
* Αναμνηστικό Μετάλλιο των 70ων Γενεθλίων της Αυτού Μεγαλειότητας Ο Βασιλιάς (30 Απριλίου 2016)

## Παραπομπές


## Εξωτερικοί σύνδεσμοι
*Royal Court of Sweden- Princess Estelle 

|-

|-
|colspan=3|**Γραμμή διαδοχής**

Κατηγορία:Σουηδοί ευγενείς
Κατηγορία:Οίκος των Μπερναντότ
Κατηγορία:Σουηδέζες πριγκίπισσες
Κατηγορία:Δούκισσες της Σουηδίας
Στυλιανός Πανουργιάς

Ο **Στυλιανός Πανουργιάς** (1889 - 1975) ήταν Έλληνας πολιτικός και αξιωματικός του στρατού.

## Βιογραφικά στοιχεία

Ήταν γιος του Πανουργιά Ν. Πανουργιά και αδερφός του ήταν ο διπλωμάτης Νάκος Πανουργιάς.  Υπήρξε αντιστράτηγος ε.α. Εξελέγη βουλευτής Φθιωτοφωκίδος το 1949 αντί του παραιτηθέντος Δημητρίου Χατζίσκου. 

Παιδιά του ήταν ο Πανουργιάς Πανουργιάς, αξιωματικός του στρατού και πολιτικός, καθώς και ο Μίμης Πανουργιάς, που σκοτώθηκε στον Γράμμο κατά τη διάρκεια του Εμφυλίου ως έφεδρος αξιωματικός ανθυπολοχαγός.

## Παραπομπές


Κατηγορία:Βουλευτές Φθιωτιδοφωκίδας
Κατηγορία:Έλληνες αξιωματικοί του Στρατού Ξηράς
Ζαν-Κλοντ Μολινάρι

Ο **Ζαν-Κλοντ Μολινάρι** (*[[γαλλικά]]: Jean-Claude Molinari*), γεννημένος στις 18 Αυγούστου 1931 στο Παρίσι, είναι Γάλλος αθλητής της αντισφαίρισης.

Διακρίθηκε ιδιαίτερα στο μεικτό διπλό με τον συμπαίκτη του Ζαν-Νοέλ Ζίλντα (Jean-Noël Grinda), έγινε επαγγελματίας στις αρχές του 1960 και συμμετείχε σε τουρνουά που προορίζονταν μόνο για τους επαγγελματίες. Με τη Γαλλία είχε συμμετάσχει στα κύπελλα Ντέιβις του 1954, 1957, 1958, 1959, και 1960. Το 1961 στον πρώτο γύρο του Ρολάν Γκαρός, τραυματίστηκε σοβαρά στον αχίλειο τένοντα στον αγώνα με τον Φρεντ Στόλε.

Στο Πρωτάθλημα αντισφαίρισης Ανατολικής Μεσογείου και στο διπλό αντρών ήταν δεύτερος το 1953 με συμπαίκτη τον Πολ Ρεμί. Στο Γουίμπλεντον καλύτερη καταταξή του ήταν το 1959 στο απλό όπου έπαιξε στα προημιτελικά.

## Παραπομπές


Κατηγορία:Γάλλοι αθλητές της αντισφαίρισης
Έμμα Μοράνο

Η **Έμμα Μαρτίνα Λουίτζια Μοράνο** (ιταλικά: *Emma Martina Luigia Morano*, Τσιβιάσκο, Ιταλία, 29 Νοεμβρίου 1899 - Βερμπάνια, Ιταλία, 15 Απριλίου 2017) ήταν Ιταλίδα υπεραιωνόβια που πριν το θάνατό της στην ηλικία των 117 ετών και 137 ημερών ήταν ο γηραιότερος ζωντανός άνθρωπος και ο τελευταίος ζωντανός που έχει επαληθευτεί ότι γεννήθηκε πριν από το 1900.

αριστερά|μικρογραφία|187x187εσ|Η Μοράνο το 1900
Ήταν το γηραιότερο πρόσωπο από την Ιταλία που υπήρξε ποτέ, δεύτερη γηραιότερη Ευρωπαία μετά τη Γαλλίδα Ζαν Καλμάν, και μια από τους πέντε επαληθευμένους πιο ηλικιωμένους ανθρώπους που υπήρξαν ποτέ.

## Θάνατος
Η Μοράνο πέθανε στο σπίτι της στην Βερμπάνια της Ιταλίας στις 15 Απριλίου 2017, σε ηλικία 117 ετών. Η αιτία θανάτου της δεν έχει γνωστοποιηθεί και είναι ακόμα άγνωστη. Εκείνη την εποχή ήταν το πιο ηλικιωμένο ζωντανό άτομο και μια από τους πέντε γηραιότερους ανθρώπους στην καταγεγραμμένη ιστορία. Αναγνωρίστηκε ως ο τελευταίος ζωντανός άνθρωπος που γεννήθηκε πριν από το 1900 και η ηλικία της είχε ελεγχθεί ανεξάρτητα. Μετά το θάνατο της Μοράνο, η Βάιολετ Μπράουν έγινε ο γηραιότερος άνθρωπος στον κόσμο.
αριστερά|μικρογραφία|174x174εσ|Η Έμμα Μοράνο τη δεκαετία του 1920

## Δείτε επίσης
* Γηραιότερο εν ζωή πρόσωπο στον κόσμο

## Παραπομπές


Κατηγορία:Υπεραιωνόβιοι
Κατηγορία:Ιταλοί
Ράντεν Σάλεχ

Ο ***Ράντεν Σάλεχ*** (αγγλικα: Raden Saleh Sjarif Boestaman, 1811 - 23 Απριλίου 1880) ήταν ένας πρωτοπόρος Ρομαντικός Ινδονήσιος ζωγράφος αραβο-ιουανικής καταγωγής. Θεωρήθηκε ως ο πρώτος «σύγχρονος» καλλιτέχνης από την Ινδονησία (τότε ολλανδικές ανατολικές Ινδίες), και οι πίνακές του αντιστοιχούσαν με τον ρομαντισμό του 19ου αιώνα που ήταν τότε δημοφιλής στην Ευρώπη. Εξέφρασε επίσης τις πολιτιστικές του ρίζες και εφευρετικότητα στο έργο του.

## Έργα

Αρχείο:Raden Saleh Bustaman Winterlandschaft.jpg|*Winter Scenery* (1830)
Αρχείο:JeanChrétienBaud.jpg| *Πορτραίτο του [[Jean Chrétien Baud]]* (1835)
Αρχείο:Raden Sarief Bastaman Saleh - Johannes Graaf van den Bosch.jpg| *Πορτραίτο του [[Johannes van den Bosch]]* (1836)
Αρχείο:Posthumous Portrait of Herman Willem Daendels, Governor-General of the Dutch East Indies - Rd Saleh.jpg|*Πορτραίτο του [[Herman Willem Daendels]]* (1838)
Αρχείο:Raden Sarief Bustaman Saleh - Lion attacking a horse.jpg|*Lion attacking a horse* (1840)
Αρχείο:Raden Saleh - Self Portrait.jpg|Αυτοπροσωπογραφία (1841)
Αρχείο:Raden Saleh Last Resort 1842.jpg|*Last Resort* (1842)
Αρχείο:Raden Saleh - hunt.jpg|*Deer Hunt* (1846)
Αρχείο:Raden Saleh - Javanese Landscape, with Tigers Listening to the Sound of a Travelling Group.jpg|*Javanese Landscape, with Tigers Listening to the Sound of a Travelling Group* (1849)
Αρχείο:Raden Saleh - Six Horsemen Chasing Deer, 1860.jpg|*Six Horsemen Chasing Deer* (1860)
Αρχείο:COLLECTIE TROPENMUSEUM Een overstroming op Java TMnr 3728-464.jpg|*A Flood in Java* (1865-1875)
Αρχείο:Raden Saleh - Javanese Mail Station, 1876.jpg|*Javanese Mail Station* (1876)
Αρχείο:Raden Saleh - Study of walking tiger.jpg|Μελέτη υδατογραφίας μιας τίγρης με τα πόδια
Αρχείο:Raden Saleh, circle of - A landscape in the Dutch East Indies.jpg|Ένα τοπίο στις Ολλανδικές Ανατολικές Ινδίες


## Παραπομπές


## Περαιτέρω ανάγνωση

*Karnadi, Koes (editor) 2006) * Modern Indonesian art : from Raden Saleh to the present day * introduction by Suwarno Wisetrotomo; with contributions by Agung Hujatnikajennong ... [et al.] Denpasar : Koes Artbooks.  ISBN 979-8704-02-9
*
*

## Εξωτερικοί σύνδεσμοι
* 

Κατηγορία:Ινδονήσιοι ζωγράφοι
Πανουργιάς Ν. Πανουργιάς

Ο **Πανουργιάς Πανουργιάς** (1844 - 1904) ήταν Έλληνας αξιωματικός του στρατού και πολιτικός.

## Βιογραφία
Ήταν γιος του Ιωάννη ή Νάκου Πανουργιά και της Μαρίας Γεωργίου Δυοβουνιώτη. Ακολούθησε σταδιοδρομία στο στρατό φτάνοντας μέχρι τον βαθμό του Συνταγματάρχη. Εξελέγη πρώτη φορά βουλευτής Παρνασσίδος στις εκλογές του 1892 και επανεξελέγη σε αυτές του 1895.

Ήταν παντρεμένος με την Μέλα Κοντογούρη και είχαν αποκτήσει δύο παιδιά: τον Νάκο, διπλωμάτη, και τον Στυλιανό, αξιωματικό και πολιτικό.

## Παραπομπές


Κατηγορία:Βουλευτές Παρνασσίδος
Κατηγορία:Έλληνες αξιωματικοί του Στρατού Ξηράς
Λίντα Χάμιλτον

Η **Λίντα Κάρολ Χάμιλτον** (αγγλικά: *Linda Carroll Hamilton*, 26 Σεπτεμβρίου 1956) είναι Αμερικανίδα ηθοποιός του κινηματογράφου και της τηλεόρασης. Περισσότερο γνωστή είναι για τον ρόλο της στις ταινίας *[[Ο Εξολοθρευτής]]* (1984) και *[[Εξολοθρευτής 2: Μέρα Κρίσης]]* (1991), ως Sarah Connor. Άλλη γνωστή ταινία που συμμετείχε, είναι στην καλτ ταινία τρόμου, *[[Ο Δολοφόνος με το Δρεπάνι]]* (1984).

Αξιοσημείωτοι ρόλοι της στην τηλεόραση είναι στην τηλεοπτική σειρά *Beauty and the Beast*, από την οποία έλαβε δύο υποψηφιότητες για Χρυσή Σφαίρα και μία για Emmy. Μία από τις πιο γνωστές της και πιο πρόσφατες συμμετοχές είναι στην τηλεοπτική σειρά *[[Πράκτορας... Στο Τσακ|Chuck]]*. Εκτός από τις παραπάνω υποψηφιότητες, έχει κερδίσει, μεταξύ άλλων, βραβείο Καλύτερου Α Γυναικείου Ρόλου στα Saturn Award, για τον ρόλο της στην ταινία *Εξολοθρευτής 2: Μέρα Κρίσης*.

## Παραπομπές


## Εξωτερικοί σύνδεσμοι

*
*2006 Linda Hamilton Interview on *[[Sidewalks Entertainment]]*
*Linda Hamilton interview with Larry King

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί τηλεόρασης
Μάριο Αντρέτι

Ο **Μάριο Αντρέτι** (γεν. στη Μοντόνα της Ιταλίας στις 28 Φεβρουαρίου του 1940) είναι γεννημένος Ιταλός Αμερικανός πρώην οδηγός αγώνων. Στη Φόρμουλα 1 αγωνίστηκε απ' το 1968 μέχρι το 1972, το 1973 έμεινε εκτός και επανήλθε το 1974. Αυτή η 2η θητεία του στο σπορ κράτησε μέχρι και το 1982 και τότε αποσύρθηκε οριστικά. Κατά αυτή τη 2η θητεία του μια και μόνη φορά αναδείχθηκε Παγκόσμιος Πρωταθλητής. Αυτή ήταν το 1978.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί οδηγοί Φόρμουλα 1
Κατηγορία:Παγκόσμιοι Πρωταθλητές Φόρμουλα 1
Όσκαρ της Σουηδίας

Ο **Όσκαρ της Σουηδίας** (σουηδικά: *Oscar av Sverige*, 2 Μαρτίου 2016) είναι το νεότερο παιδί της Διαδόχου Πριγκίπισσας Βικτώρια της Σουηδίας και του Πρίγκιπα Δανιήλ, Δούκα του Βέστεργκετλαντ. Είναι το τέταρτο εγγόνι και ο δεύτερος εγγονός του βασιλιά Καρόλου ΙΣΤ΄ Γουσταύου, και τρίτος στη γραμμή διαδοχής του σουηδικού θρόνου, μετά τη μητέρα του και την αδελφή του Πριγκίπισσα Στέλλα.

## Γέννηση
Ο *Όσκαρ Κάρολος Όλοφ* γεννήθηκε στις 2 Μαρτίου 2016 και τοπική ώρα 20:28 μ.μ. στο Πανεπιστημιακό Νοσοκομείο Καρολίνσκα. Η γέννηση του έγινε δεκτή, με δύο χαιρετισμούς των 21 πυροβόλων όπλων, στο νησί Σκεπσχόλμεν, απέναντι από το Βασιλικό Παλάτι στην πρωτεύουσα της Στοκχόλμης. Τα ονόματά του και ο τίτλος του ανακοινώθηκαν την επόμενη μέρα από τον παππού του, τον βασιλιά Κάρολο ΙΣΤ΄ Γουσταύο. 

Η Σκάνια (Σουηδικά: *Skåne*) είναι το νοτιότερο ιστορικό, κατονομαζόμενο δουκάτο στη Σουηδία. Υπήρξαν δύο προηγούμενοι Δούκες της Σκάνια από τον Οίκο των Μπερναντότε, και οι δύο έγιναν βασιλιάδες: ο Κάρολος ΙΕ΄ και ο Γουσταύος ΣΤ΄ Αδόλφος (προ-προ-παππούς του Πρίγκιπα Όσκαρ).
Μια ευχαριστήρια δοξολογία, πραγματοποιήθηκε στο βασιλικό παρεκκλήσι του παλατιού στις 3 Μαρτίου 2016 για να γιορτάσει τη γέννησή του.

Ο Πρίγκιπας Όσκαρ βαφτίστηκε στις 27 Μαΐου 2016 στο βασιλικό παρεκκλήσι του παλατιού της Στοκχόλμης στη Στοκχόλμη. Νονοί του ήταν ο Φρειδερίκος, Διάδοχος Πρίγκιπας της Δανίας, η Διάδοχος Πριγκίπισσα Μέτε-Μάριτ της Νορβηγίας, η θεία του Πριγκίπισσα Μαγδαληνή της Σουηδίας (αδελφή της μητέρας του), ο Όσκαρ Μάγκνουσον (εξάδελφος της μητέρας του), και ο Χάνς Όστρομ (εξάδελφος του πατέρα του).

## Τίτλοι
***2 Μαρτίου 2016 - έως σήμερα**: *Η Βασιλική Υψηλότητα* Πρίγκιπας Όσκαρ της Σουηδίας, Δούκας της Σκάνια

### Τιμητικές διακρίσεις
**Σουηδικές**
* : Ιππότης του Βασιλικού Τάγματος του Σεραφείμ
* : Ιππότης του Τάγματος του Καρόλου ΙΓ΄

## Παραπομπές


|-

|-
|colspan=3|**Γραμμή διαδοχής**

Κατηγορία:Σουηδοί ευγενείς
Κατηγορία:Οίκος των Μπερναντότ
Εντγκάρ Ελμπακιάν

Ο **Έντγκαρ Ελμπακιάν** (αρμενικά: *Էդգար Գևորգի Էլբակյան*, 7 Μαρτίου 1928 - 31 Αυγούστου 1988) ήταν Αρμένιος ηθοποιός του θεάτρου και του κινηματογράφου, γεννημένος στην Τιφλίδα, σε οικογένεια εκπαιδευτικών. Το 1946, ολοκλήρωσε τις σπουδές του στη δευτεροβάθμια εκπαίδευση, και μετακόμισε στο Γερεβάν, όπου κι εντάχθηκε στην Ακαδημία Τεχνών. Από εκεί αποφοίτησε το 1950, ενώ αμέσως αργότερα ξεκίνησε την υποκριτική του καριέρα στο θέατρο *Yang Audience*. Εκεί ερμήνευσε μερικούς από τους σπουδαιότερους ρόλους του ρωσικού και αρμενικού ρεπερτορίου, και όχι μόνο. Το 1962, εντάχθηκε στην ομάδα *Sundukyan State Academic Theatre of Yerevan*.

Η ικανότητα του να ερμηνεύει πολλούς και διαφορετικούς ρόλους, τον έκανε ξεχωριστό στην ιστορία του αρμενικού και το σοβιετικού θεάτρου. Το ταλέντο του γινόταν συχνά επίκεντρο από τους κριτικούς και από τους θεατές, καθώς επίσης κι από τους ιστορικούς τέχνης. Το 1978, έλαβε τη ύψιστη πολιτιστική τιμή της ΕΣΣΔ, λαμβάνοντας το βραβείο του Εθνικού Καλλιτέχνη. Το 1979, έλαβε και το Κρατικό Βραβείο. Ο Ελμπακιάν πλέον είναι ένα από τους πιο γνωστούς ηθοποιούς της χώρας του, όπου γενιές θεατρόφιλων, τρέφουν σεβασμό και θαυμασμό προς το πρόσωπό του. Εκτός από το θέατρο, ασχολήθηκε και με τον κινηματογράφο, συμμετέχοντας σε πάνω από 10 ταινίες.

## Φιλμογραφία
*1954 - Manruq
*1963 - Krak
*1970 - Jrhori mot) 
*1972 - Txamardiq
*1973 - Arshak 
*1974 - Hamagyaxaciner
*1975 - Erb galis e septembery
*1976 - Bagdasary bajanvum e knojic
*1976 - Birth
*1977 - Khonarvir vaxva orvan
*1978 -  Phindz Artin

## Παραπομπές


## Πηγές
* 

## Εξωτερικοί σύνδεσμοι
*

Κατηγορία:Αρμένιοι ηθοποιοί
Κατηγορία:Σοβιετικοί ηθοποιοί
Τζιμ Κλαρκ

Ο **Τζιμ Κλαρκ** (πλήρες ονοματεπώνυμο **Τζέιμς Κλαρκ Τζούνιορ**, 4 Μαρτίου 1936 - 7 Απριλίου 1968) ήταν Βρετανός οδηγός αγώνων από τη Σκωτία. Το 1963 και το 1965 αναδείχθηκε Παγκόσμιος Πρωταθλητής στη Φόρμουλα 1. 

Η σταδιοδρομία του Κλαρκ ξεκίνησε σε ηλικία 20 ετών, ενώ το 1959 εντάχτηκε στο δυναμικό των πιλότων της εταιρείας Ford. Η πρώτη του συμμετοχή ήρθε οδηγώντας μία Ford Lotus στο 1960 και η καριέρα του διακόπηκε πολύ πρόωρα στις 7 Απριλίου του 1968, όταν έχασε τη ζωή του σε ατύχημα, καθώς απώλεσε λόγω μηχανικής βλάβης τον έλεγχο του οχήματός του, το οποίο εν-συνεχεία προσέκρουσε σε ένα δέντρο δίπλα στην πίστα με τον ίδιο να σκοτώνεται σχεδόν ακαριαία, από κρανιοεγκεφαλικές κακώσεις. Είχε πετύχει, συνολικά, 25 νίκες σε γκραν - πρι, επίδοση ρεκόρ στη εποχή του. Το 1965 έγινε ο πρώτος μη-Αμερικανός που κέρδιζε τον αγώνα 500 μιλίων στην Ινδιανάπολη των ΗΠΑ, σημειώνοντας ρεκόρ ταχύτητας (242 χλμ/ώρα).

## Παραπομπές


Κατηγορία:Βρετανοί οδηγοί της Φόρμουλα 1
Κλαρκ Τζιμ
Σοφία της Σουηδίας, δούκισσα του Βέρμλαντ

Η **Σοφία της Σουηδίας** (σουηδ. *Sofia av Sverige*, γεννημένη ως Σοφία Χριστίνα Χέλκβιστ *Sofia Kristina Hellqvist* στις 6 Δεκεμβρίου 1984) είναι η σύζυγος του Πρίγκιπα Κάρολου Φίλιππου, Δούκα του Βέρμλαντ. Πριν από το γάμο της το 2015, η Σόφια ήταν μοντέλο και διαγωνιζόμενη σε τηλεοπτικό ριάλιτι. 

## Πρώιμη ζωή
Η *Σοφία Χριστίνα* γεννήθηκε στις 6 Δεκεμβρίου 1984 στο Νταντέρουντ, από την Σουηδέζα Μαρί Μπρίτ Ρότμαν, και τον Δανό-Σουηδέζο Έρικ Όσκαρ Χέλκβιστ. Έχει δυο αδελφές την Σάρα και την Λίνα Χέλκβιστ.

Το Ιούλιο του 2010 εκπρόσωπος του Βασιλικού Συνεδρίου επιβεβαίωσε τη σχέση μεταξύ της Σοφίας Χέλκβιστ και του Πρίγκιπα Κάρολου Φίλιππου, σε δήλωση που εξέδωσε το παλάτι. Στις 27 Ιουνίου 2014, ανακοινώθηκε ότι η Σοφία Χέλκβιστ και ο Πρίγκιπας Κάρολος Φίλιππος αρραβωνιάστηκαν. Το Δεκέμβριο, η Χέλκβιστ έκανε το ντεμπούτο της, στο Nobel Banket στο Blue Hall μαζί με τον μελλοντικό σύζυγό της και τον Μάιο του 2015 ανακοινώθηκε ότι θα λάβει τον τίτλο της πριγκίπισσας.

Το ζευγάρι παντρεύτηκε στο παρεκκλήσι του παλατιού στη Στοκχόλμη στις 13 Ιουνίου 2015. Στις 15 Οκτωβρίου 2015, ανακοινώθηκε ότι το ζευγάρι περιμένει το πρώτο του παιδί τον Απρίλιο του 2016. Στις 19 Απριλίου 2016 η πριγκίπισσα Σόφια γέννησε σε ένα γιο, τον Πρίγκιπα Αλέξανδρο, Δούκα του Σόντερμανλαντ.

Στις 23 Μαρτίου 2017, ανακοινώθηκε ότι το ζευγάρι περιμένει το δεύτερο παιδί του, τον Σεπτέμβριο του 2017. Στις 31 Αυγούστου 2017 η πριγκίπισσα Σοφία γέννησε τον δεύτερο γιο της, τον Πρίγκιπα Γαβριήλ, Δούκα της Νταλάρνα. Στις 26 Μαρτίου 2021 η πριγκίπισσα Σοφία γέννησε τον τρίτο γιο της, τον Πρίγκιπα Ιουλιανό, Δούκα του Χάλαντ.

## Τίτλοι
***6 Δεκεμβρίου 1984 - 13 Ιουνίου 2015**: Δεσποινίς Σοφία Χριστίνα Χέλκβιστ  
***13 Ιουνίου 2015 - έως σήμερα**: *Η Βασιλική Υψηλότητα* Πριγκίπισσα Σοφία της Σουηδίας, Δούκισσα του Βέρμλαντ

### Τιμητικές διακρίσεις
**Σουηδικές**
*: Μέλος του Βασιλικού Τάγματος του Σεραφείμ
*: Μέλος της Βασιλικής Οικογένειας του Τάγματος του Βασιλιά Καρόλου ΙΣΤ΄ Γουσταύου, 2ης Τάξης
*: Παραλήπτρια του Μετάλλου των 70ων Γενεθλίων του Βασιλιά Καρόλου ΙΣΤ΄ Γουσταύου

## Παραπομπές


## Εξωτερικοί σύνδεσμοι
*Royal Court of Sweden - Princess Sofia 

Κατηγορία:Οίκος των Μπερναντότ
Κατηγορία:Σουηδοί ευγενείς
Κατηγορία:Σουηδές μοντέλα
Κατηγορία:Σουηδέζες πριγκίπισσες
Κατηγορία:Δούκισσες της Σουηδίας
Ρενάρ

Ο **Ρενάρ** (Γαλλικά: *Renart*· Αγγλικά: *Reynard*· Ολλανδικά: *Reinaert*· Γερμανικά: *Reineke* ή *Reinicke*· Λατινικά: *Renartus*) είναι ο κύριος χαρακτήρας σε έναν λογοτεχνικό κύκλο ολλανδικών, αγγλικών, γαλλικών και γερμανικών αλληγορικών μύθων. Αυτές οι ιστορίες ασχολούνται σε μεγάλο βαθμό με τον Ρενάρ, μια φιγούρα μιας κατεργάρικης ανθρωπόμορφης κόκκινης αλεπούς. Οι περιπέτειές του συνήθως τον εμπλέκουν στο να εξαπατά άλλα ανθρωπόμορφα ζώα προς όφελός του ή να προσπαθεί να αποφύγει αντίποινα από αυτά. Ο βασικός του εχθρός και θύμα του σε όλον τον κύκλο είναι ο θείος του, ο λύκος Ίσενγκριμ (Isengrim ή Ysengrim). Ενώ ο χαρακτήρας του Ρενάρ εμφανίζεται σε μεταγενέστερα έργα, οι κεντρικές ιστορίες γράφτηκαν κατά τη διάρκεια του Μεσαίωνα από πολλούς συγγραφείς, και συχνά θεωρούνται ως παρωδίες μεσαιωνικής λογοτεχνίας.

## Στη μεσαιωνική ευρωπαϊκή λαογραφία και λογοτεχνία

Η φιγούρα του Ρενάρ θεωρείται ότι προέρχεται από τη λαϊκή παράδοση της Λωραίνης από όπου και εξαπλώθηκε στη Γαλλία, τις Κάτω Χώρες και τη Γερμανία. Ο χαρακτήρας έχει πρωταγωνιστικό ρόλο στη Μυθιστορία του Ρενάρ, έργο γραμμένο στα παλαιά γαλλικά από τον Πιέρ ντε Σαιν-Κλου (Pierre de Saint-Cloud) γύρω στο 1170, ο οποίος θέτει το τυπικό σκηνικό. Ο Ρενάρ κλήθηκε στο δικαστήριο του βασιλιά Νομπλ, ή Λίο το λιοντάρι, για να απαντήσει στις κατηγορίες που του έφερε ο Ίσενγκριμ ο λύκος. Άλλα ανθρωπόμορφα ζώα, συμπεριλαμβανομένου του Μπρούιν την αρκούδα, τον Μπάλντγουιν το κάθαρμα, και τον Τίμπερτ τη γάτα, όλοι επιχειρούν ένα ή περισσότερα στρατηγήματα. Οι ιστορίες συνήθως περιλαμβάνουν σάτιρα της αριστοκρατίας και των κλήρων, κάνοντας τον χαρακτήρα του Ρενάρ έναν λαϊκό ήρωα. Η ιστορία του the preaching fox που βρέθηκε στη λογοτεχνία του Ρενάρ, χρησιμοποιήθηκε στην εκκλησιαστική τέχνη από την Καθολική Εκκλησία ως προπαγάνδα εναντίον του κινήματος των Λολάρδων. Το κύριο κάστρο του Ρενάρ, το Maupertuis, είναι διαθέσιμο σε αυτόν όταν χρειάζεται να κρυφτεί μακριά από τους εχθρούς του. Ορισμένες από τις ιστορίες δείχνουν την κηδεία του Ρενάρ, όπου οι εχθροί του συγκεντρώνονται για να παραδώσουν μεμψίμοιρες ελεγείες γεμάτες ανειλικρινή ευσέβεια, και οι οποίες δείχνουν τη μεταθανάτια εκδίκηση του Ρενάρ. Η σύζυγος του Ρενάρ, η Χέρμελιν εμφανίζεται στις ιστορίες, αλλά παίζει λίγο ενεργό ρόλο, αν και σε ορισμένες εκδοχές ξαναπαντρεύεται όταν ο Ρενάρ θεωρείται νεκρός, εκ τούτου γίνεται ένας από τους ανθρώπους για τους οποίους σχεδιάζει εκδίκηση. Ο Ίσενγκριμ είναι ο συχνότερος ανταγωνιστής του Ρενάρ, και γενικά καταλήγει να υπερέχει σε εξυπνάδα, αν και περιστασιακά παίρνει εκδίκηση.

## Παραπομπές


Κατηγορία:Μεσαιωνικοί θρύλοι
Κατηγορία:Μεσαιωνική λογοτεχνία
Κατηγορία:Φανταστικές αλεπούδες
Σοφία του Μινσκ

Η **Σοφία του Μινσκ** ή **Σοφία του Πολότσκ** ή **Σοφία Βλαδιμήροβνα** (δαν. *Sofia af Minsk*, 1140 - 5 Μαΐου 1198) ήταν βασιλική σύζυγος της Δανίας μέσω του γάμου της με τον βασιλιά Βάλντεμαρ Α΄ της Δανίας, ενώ αργότερα παντρεύτηκε τον Λουδοβίκο Γ', λαντγράβο της Θουριγγίας.

## Η ζωή της
Ήταν κόρη της Ρίκισσα της Πολωνίας, βασιλικής συζύγου της Σουηδίας και μάλλον του Βλαδίμηρου ή Βόλονταρ του Μινσκ, του Οίκου των Ρουρικιδών (τα στοιχεία σχετικά με τον πατέρα της είναι αμφισβητούμενα). 
Η Σοφία ήταν ετεροθαλής αδελφή του βασιλιά της Δανίας Κνούτου Ε΄. Μετά τον γάμο της μητέρας της με τον Σουηδό βασιλιά Σβέρκερ Α΄ τον ακολούθησε και μεγάλωσε μαζί του στη σουηδική βασιλική αυλή, όπου αρραβωνιάστηκε τον πρίγκηπα Βάλντεμαρ ως τμήμα της συμφωνίας για συμμαχία ανάμεσα στη Σουηδία και τη Δανία (1154). Δεν είχε καθόλου περιουσία στη Δανία και της υποσχέθηκαν το 1/8 της περιουσίας του Κνούτου. Μετά τον αρραβώνα άφησε τη Σουηδία για τη νέα της πατρίδα, αλλά επειδή ήταν πολύ μικρή ακόμα καθυστέρησε το γάμο της άλλα 3 χρόνια και μπήκε στην υπηρεσία της Μποντίλ, ενώ παντρεύτηκε τελικά τον Βάλντεμαρ στο Βίμποργκ το 1157.
Η Σοφία περιγράφεται από τους ιστορικούς ως πολύ όμορφη, αλλά παράλληλα πολύ κακιά και σκληρή: αναφέρεται οτι σκότωσε την ερωμένη του συζύγου της Τοβ και τραυμάτισε την αδελφή της Κίρστεν, αλλά οι πληροφορίες δεν επιβεβαιώνονται.

Όταν χήρεψε το 1182, δέχθηκε πρόταση και παντρεύτηκε τον Λουδοβίκο Γ΄, λαντγράβο της Θουριγγίας το 1184. Εκείνος την έδιωξε το 1190 καθώς προετοιμαζόταν για τη συμμετοχή του στην Γ΄ Σταυροφορία κι εκείνη επέστρεψε στη Δανία, όπου απεβίωσε το 1198 στο Ρένγκστελ (*Ringsted*).

## Οικογένεια
Με τον σύζυγό της, βασιλιά της Δανίας Βάλντεμαρ τον Μεγάλο απέκτησαν τα εξής τέκνα:
* Σοφία περ. 1159-1208
* Κνούτος ΣΤ΄ της Δανίας περ. 1163-1202
* Μαρία γενν. περ. 1165, μοναχή στο Ρόσκιλε
* Μαργαρίτα γενν. περ. 1167, μοναχή στο Ρόσκιλε
* Βάλντεμαρ Β΄ της Δανίας 1170-1241
* Ίνγκεμποργκ της Δανίας περ. 1175-1237 ή 38
* Ελένη της Δανίας περ. 1177-1233
* Ρίκισσα της Δανίας περ. 1182-1220

Από τον γάμο της με τον Λουδοβίκο Γ΄ δεν απέκτησε τέκνα.

## Παραπομπές


## Πηγές
* Smith-Dampier, Eleanor: Danish Ballads

## Εξωτερικοί σύνδεσμοι

*Σοφία του Μίνσκ

Σοφια του Μινσκ
Κατηγορία:Βασιλομήτωρ
Κνούτος Λαβάρντ

Ο **Κνούτος Λαβάρντ** (δανικά: *Knud Lavard*, 12 Μαρτίου 1096 - 7 Ιανουαρίου 1131) ήταν Δανός πρίγκιπας από τον Οίκο του Έστριντσεν και ο πρώτος δούκας του Σλέσβιχ (1120 - 1131). Ήταν ο μοναδικός νόμιμος γιος του Ερρίκος Α΄ της Δανίας και της Βοεντίλ Θάργκοτσντάττερ. Μεγάλωσε στο περιβάλλον της οικογένειας των Ιβίντ οι οποίοι θα γίνουν αργότερα οι πιο φανατικοί υποστηρικτές του αλλά αδικήθηκε στην εκλογή του νέου βασιλιά (1104). Ο θείος του Νιλς της Δανίας τον τοποθέτησε στο Σλέσβιχ για να προστατέψει το βασίλειο από τις επιδρομές των Σλάβων (1115), τα επόμενα 15 χρόνια επήλθε ειρήνη στα σύνορα ο ίδιος πήρε τον τίτλο του δούκα του Σλέσβιχ και έγινε υποτελής του Γερμανού αυτοκράτορα. O Κνούτος Λαβάρντ ήταν το πρώτο μέλος του Οίκου των Έστριντσον που ασπάστηκε τα ιπποτικά ιδεώδη της μεσαιωνικής Γερμανίας με αποτέλεσμα να γίνει εξαιρετικά αγαπητός στον λαό της Δανίας και ο βασικός υποψήφιος για να διαδεχτεί τον θείο του στον θρόνο. Οι εχθροί του κινητοποιήθηκαν επειδή φοβήθηκαν την εύνοια που του είχε ο αυτοκράτορας Λοθάριος Β΄ Σούπλινμπουργκ ο οποίος τον είχε αναγνωρίσει βασιλιά των Σλάβων. 

## Θάνατος και αγιοποίηση
Ο θείος του Νιλς και ο γιος του Μάγκνους Α΄ της Σουηδίας επειδή είδαν να χάνουν τον θρόνο τους απο τον Κνούτο Λαβάρντ αποφάσισαν να αντιδράσουν αποτελεσματικά ο ίδιος ο ξάδελφος του Μάγκνους Α΄ τον παγίδευσε στο δάσος του Χάραλντστεντ και τον σκότωσε (1131).
Ο Κνούτος Λαβάρντ τάφηκε στο αβαείο του Ρίνγκστεντ έναν από τους νεώτερους Βενεδικτικούς ναούς στη Δανία, τα υπολείμματα του μεταφέρθηκαν (1157) στην εκκλησία του Αγίου Μπέντ στο Ρίνγκστεντ. Ο τάφος του καταστράφηκε μετά τη Μεταρρύθμιση, τα υπολείμματα του ανακαλήφθησαν ξανά (1883) και ένας σταυρός ύψους 4 μέτρων ανεγέρθη στον τόπο θανάτου του (1902). 
Ο σκληρός εμφύλιος πόλεμος μεταξύ των μελών της οικογένειας Έστριντσεν συνεχίστηκε, ο δολοφόνος του Μάγκνους σύντομα σκοτώθηκε (1134) και τον θρόνο θα κληρονομήσει ο γιος του Βάλντεμαρ ο Μέγας ο οποίος θα αγιοποιήσει τον πατέρα του, η μνήμη του εορτάζεται στις 7 Ιανουαρίου ημέρα του θανάτου του. 

## Οικογένεια
Με τη σύζυγό του Ίνγκεμποργκ του Κιέβου, κόρη του Μστισλάβ Α΄ μεγάλου πρίγκιπα τού Κιέβου και της Χριστίνας Ινγκεσντότερ της Σουηδίας απέκτησε:
* Μαργαρίτα, παντρεύτηκε τον Στιχ Χβίταλεντρ.
* Χριστίνα π. 1118-1139, παντρεύτηκε τον Μάγκνους Δ΄ της Νορβηγίας από τον Οίκο του Χάρντραντα.
* Αικατερίνη, παντρεύτηκε τον Πρίσλαβ κύριο του Λάαλαντ (γιο του Νίκλοτ ηγεμόνα των Οβοτριτών).
* Βάλντεμαρ Α΄ 1131-1182, βασιλιάς της Δανίας και δούκας τού Σλέσβιχ.

## Πρόγονοι

## Παραπομπές


## Πηγές
*Susanne Schurr (1992). "Knud Lavard, Jarl in Schleswig". In Bautz, Traugott. Biographisch-Bibliographisches Kirchenlexikon (BBKL)

## Εξωτερικοί σύνδεσμοι
*Φόνος του Χάραλντστεντ

Κατηγορία:Οίκος των Έστριντσεν
Κατηγορία:Δούκες του Σλέσβιχ